CELEX: 32003D0043
Language: sk
Date: 2003-01-17 00:00:00
Title: Rozhodnutie Komisie zo 17. januára 2003, ktorým sa ustanovujú triedy reakcie na oheň pre určité stavebné výrobky [oznámené pod číslom dokumentu C(2002) 4807]Text s významom pre EHP.

Dôležité právne oznámenie

|

32003D0043

Úradný vestník L 013 , 18/01/2003 S. 0035 - 0036

		Rozhodnutie Komisiezo 17. januára 2003,ktorým sa ustanovujú triedy reakcie na oheň pre určité stavebné výrobky[oznámené pod číslom dokumentu C(2002) 4807](Text s významom pre EHP)(2003/43/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], najmä na jej článok 20 ods. 2,keďže:(1) Smernica 89/106/EHS predpokladá, že s cieľom zohľadniť rôzne úrovne ochrany stavebných prác na národnej, regionálnej alebo miestnej úrovni bude možno potrebné ustanoviť v interpretačných dokumentoch triedy, týkajúce sa odolnosti výrobkov, pokiaľ ide o všetky základné požiadavky, ktoré sa na ne kladú. Tieto dokumenty boli uverejnené ako "Oznámenia Komisie so zreteľom na interpretačné dokumenty smernice Rady 89/106/EHS [3]".(2) Pokiaľ ide o základnú požiadavku bezpečnosti v prípade požiaru, interpretačný dokument č. 2 uvádza celý rad vzájomne súvisiacich opatrení, ktoré spoločne vymedzujú stratégiu požiarnej bezpečnosti, ktorá sa má rôznymi spôsobmi rozpracovať v členských štátoch.(3) Interpretačný dokument č. 2 určuje ako jedno z týchto opatrení obmedzenie tvorby a rozširovania ohňa a dymu v rámci danej oblasti, obmedzením schopnosti stavebných výrobkov prispieť k úplnému vznieteniu požiaru.(4) Úroveň tohto obmedzenia je možné vyjadriť iba z hľadiska odlišných úrovní požiarnej odolnosti výrobkov pri ich konečnom použití.(5) Na základe zosúladeného riešenia bol prijatý systém tried v rozhodnutí Komisie 2000/147/ES z 8. februára 2000, ktorým sa vykonáva smernica Rady 89/106 EHS, pokiaľ ide o klasifikáciu reakcie stavebných výrobkov na oheň [4].(6) V prípade určitých výrobkov z panelov na báze dreva je nevyhnutné použiť klasifikáciu ustanovenú v rozhodnutí 2000/147/ES.(7) Reakcia na oheň mnohých stavebných výrobkov a/alebo materiálov v rámci klasifikácie ustanovenej rozhodnutím 2000/147/ES je jednoznačne ustanovená a dostatočne známa pre tvorcov požiarnych smerníc v členských štátoch, takže sa nevyžadujú skúšky tejto ich konkrétnej výkonnostnej vlastnosti.(8) Opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo,PRIJALA TOTO ROZHODNUTIE:Článok 1Stavebné výrobky a/alebo materiály, ktoré spĺňajú všetky výkonnostné požiadavky z hľadiska vlastnosti "reakcia na oheň" bez potreby vykonania ďalších skúšok, sú stanovené v prílohe.Článok 2Príslušné triedy, ktoré sa vzťahujú na rôzne stavebné výrobky a/alebo materiály prijaté v rámci klasifikácie reakcie na oheň v rozhodnutí 2000/147/ES, sú stanovené v prílohe tohto rozhodnutia.Článok 3Kde je to dôležité, výrobky sa posudzujú s prihliadnutím na ich konečné použitie.Článok 4Toto rozhodnutie je adresované členským štátom.V Bruseli 17. januára 2003Za KomisiuErkki Liikanenčlen Komisie[1] Ú. v. ES L 40, 11.2.1989, s. 12.[2] Ú. v. ES L 220, 30.8.1993, s. 1.[3] Ú. v. ES C 62, 28.2.1994, s. 1.[4] Ú. v. ES L 50, 23.2.2000, s. 14.--------------------------------------------------PRÍLOHATabuľky obsiahnuté v tejto prílohe uvádzajú stavebné výrobky a/alebo materiály, ktoré spĺňajú všetky výkonnostné požiadavky ohľadne ich reakcie na oheň bez potreby vykonania skúšok.Tabuľka 1Triedy požiarnej odolnosti pre výrobky z panelov na báze dreva [1] EN 13986Drevovláknitá doska nasucho.Obsah cementu najmenej 75 % hmoty.Doska z usmernených dlhých hoblín.Výrobky z panelov na báze dreva | Odkaz na stupeň EN výrobku | Minimálna hustota (kg/m3) | Minimálna hrúbka (mm) | Trieda(okrem podlahoviny) | Triedapodlahoviny |Trieskové dosky | EN 312 | 600 | 9 | D-s2, d0 | DFL-s1 |Drevovláknité dosky, tvrdé | EN 622-2 | 900 | 6 | D-s2, d0 | DFL-s1 |Drevovláknité dosky, stredne tvrdé | EN 622-3 | 600 | 9 | D-s2, d0 | DFL-s1 |400 | 9 | E, pass | EFL |Drevovláknité dosky, mäkké | EN 622-4 | 250 | 9 | E, pass | EFL |Drevovláknité dosky, MDF | EN 622-5 | 600 | 9 | D-s2, d0 | DFL-s1 |Cementované trieskové dosky | EN 634-2 | 1000 | 10 | B-s1, d0 | BFL-s1 |Doska OSB | EN 300 | 600 | 9 | D-s2, d0 | DFL-s1 |Preglejka | EN 636 | 400 | 9 | D-s2, d0 | DFL-s1 |Plné drevené panely | EN 13353 | 400 | 12 | D-s2, d0 | DFL-s1 |--------------------------------------------------